text: калинин ауданы 1928-1933 жылдары болған алматы округінің, қазақ акср-нің және алматы облысының әкімшілік бөлінісі. ленин ауданы 1928 жылы алматы округінің құрамында жетісу губерниясының алматы уезінің калинин болысы негізінде құрылды. аудан орталығы алматы қаласы болып белгіленді. кейін талғар ауылы ауданның орталығына айналды. 1928 жылы 17 шілдеде ленин ауданы калинин ауданы болып өзгертілді. 1930 жылы 23 шілдеде округтардың таратылуына байланысты калинин ауданы қазақ акср-іне тікелей бағынышты болды. 1931 жылы қаңтарда калинин ауданының орталығы қаскелең ауылына көшірілді. 1932 жылы 20 ақпанда калинин ауданы алма-ата облысына өтті. ол кезде ауданға №3, №17, белбұлақ, таулы октябр, қазанның он жылдығы, қаскелең, қазақстан, каменский, ленин, жаңа алексеев, первомайский, талғар және фрунзе ауылдық кеңестері кірді. 1933 жылы таулы октябр және қазақстан ауылдық кеңестері алматы қаласының әкімшілік бағыныштылығына берілді. аудан орталығы ленин станицасына көшірілді. 1933 жылы 16 қарашада калинин ауданы таратылды. сонымен бірге, іле ауданына қаскелең, қазанның он жылдығы және первомайский ауылдық кеңестері көшсе; белбұлақ, каменский, ленин, талғар, фрунзе, №3 және №17 ауылдық кеңестері алматы қаласының әкімшілік жаңа алексеев ауылдық кеңесі еңбекшіқазақ ауданына көшті. таратылған аудандары